ಗುಲಾಮಗಿರಿಯು, ಅಟ್ಲಾಂಟಿಕ್ ಆಚೆಗಿನ ಗುಲಾಮರ ವ್ಯಾಪಾರಕ್ಕೂ ಬಹಳ ಮುಂಚೆ ಬೇರೆ ಯಾವುದೇ ಪ್ರದೇಶಕ್ಕಿಂತ ಹೆಚ್ಚಾಗಿ ಆಫ್ರಿಕಾದಲ್ಲಿ ಪ್ರಬಲವಾಗಿತ್ತು. ಪೋರ್ಚುಗಲ್ ನ ಲಾಗೋಸ್ ಎಂಬ ಕಡಲತೀರದ ಪಟ್ಟಣದಲ್ಲಿ ಮೊದಲ ಬಾರಿಗೆ ರವಾನೆಯಾಗಿದ್ದ ಆಫ್ರಿಕನ್ ಗುಲಾಮರನ್ನು ಮಾರಾಟ ಮಾಡಲು ಗುಲಾಮರ ಮಾರುಕಟ್ಟೆಯನ್ನು ರೂಪಿಸಲಾಗಿತ್ತು – 1444ರಲ್ಲಿ ಆರಂಭಗೊಂಡ "ಮರ್ಕ್ಯಾಡೋ ಡೆ ಎಸ್ಕ್ರಾವೋಸ್" . 1441ರಲ್ಲಿ, ಮೊದಲ ಬಾರಿಗೆ ಪೋರ್ಚುಗಲ್ ದೇಶಕ್ಕೆ ಗುಲಾಮರನ್ನು ಉತ್ತರ ಮೌರಿಟಾನಿಯಾದಿಂದ ಕರೆತರಲಾಗಿತ್ತು. 1552ರಲ್ಲಿ, ಲಿಸ್ಬನ್ ಜನಸಂಖ್ಯೆಯಲ್ಲಿ ಶೇಖಡಾ 10ರಷ್ಟು ಕರಿಯ ಆಫ್ರಿಕನ್ ಗುಲಾಮರಿದ್ದರು. 16ನೇ ಶತಮಾನದ ದ್ವಿತಿಯಾರ್ಧದಲ್ಲಿ, ರಾಜಾಧಿಕಾರವು ಗುಲಾಮರ ವ್ಯಾಪಾರ ಮೇಲಿನ ಏಕಸ್ವಾಮ್ಯತೆಯನ್ನು ಬಿಟ್ಟುಕೊಡುವುದರ ಜೊತೆಗೆ ಯುರೋಪಿಯನ್ ಮಾರುಕಟ್ಟೆಯಲ್ಲಿ ಆಫ್ರಿಕನ್ ಗುಲಾಮರ ಮಾರಾಟದ ಕೇಂದ್ರೀಕರಣವು ಯುರೋಪ್ ಗೆ ಗುಲಾಮರನ್ನು ಕರೆಸಿಕೊಳ್ಳುವ ಬದಲು ನೇರವಾಗಿ ಅಮೆರಿಕದ ಉಷ್ಣವಲಯದ ವಸಾಹತು ನೆಲೆಗಳಿಗೆ ಕರೆಸಿಕೊಳ್ಳುವ ಬಗ್ಗೆ ಗಮನ ಹರಿಯಿತು – ಪೋರ್ಚುಗಲ್ ದೇಶಕ್ಕೆ ಸಂಬಂಧಿಸಿದಂತೆ, ಅದರಲ್ಲೂ ವಿಶೇಷವಾಗಿ ಬ್ರೆಜಿಲ್ ಗೆ ಗುಲಾಮರನ್ನು ಕರೆಸಿಕೊಳ್ಳಲಾಯಿತು. 15ನೇ ಶತಮಾನದಲ್ಲಿ ಗುಲಾಮರ ಜನಸಂಖ್ಯೆಯಲ್ಲಿ ಮೂರನೇ ಒಂದು ಭಾಗದಷ್ಟು ಜನರನ್ನು ಆಫ್ರಿಕನ್ ಮಾರುಕಟ್ಟೆಯಲ್ಲಿ ಚಿನ್ನಕ್ಕೆ ಬದಲಾಗಿ ಮಾರಾಟ ಮಾಡಲಾಗುತ್ತಿತ್ತು.

ಸ್ಪೇನ್, ತುಲನಾತ್ಮಕವಾಗಿ ಪ್ರಬಲವಾಗಿದ್ದ ಹೊಸ ಜಗತ್ತಿನ ನಾಗರೀಕತೆಗಳ ವಿರುದ್ಧ ಹೋರಾಟ ನಡೆಸಬೇಕಿತ್ತು. ಅಮೆರಿಕದ ಸ್ಥಳೀಯ ಜನರ ಮೇಲೆ ಸ್ಪಾನಿಶ್ ಆಕ್ರಮಣವು, ವ್ಯಾಪಕ ಅಟ್ಲಾಂಟಿಕ್ ಗುಲಾಮರ ವ್ಯಾಪಾರ ಒಂದು ಭಾಗವಾಗಿ ಸ್ಥಳೀಯರನ್ನು ಬಲವಂತದ ಜೀತಗಾರಿಕೆಗೆ ಬಳಸಿಕೊಳ್ಳುವುದು ಸೇರಿತ್ತು. ಸ್ಪಾನಿಶ್ ವಸಾಹತು ನೆಲೆಗಳು, ಹೊಸ ಜಗತ್ತಿನಲ್ಲಿ ಕ್ಯೂಬಾ ಹಾಗು ಹಿಸ್ಪಾನಿಯೋಲಾದಂತಹ ದ್ವೀಪಗಳ ಮೇಲೆ ಆಫ್ರಿಕನ್ ಗುಲಾಮರನ್ನು ಬಳಸಿಕೊಂಡ ಮೊದಲ ಯುರೋಪಿಯನ್ ಗಳೆನಿಸಿದ್ದಾರೆ.

ಬಾರ್ಟೋಲೋಮೆ ಡೆ ಲಾಸ್ ಕಾಸಸ್, ಕ್ಯೂಬಾದ (ಬಯಾಮೋ ಹಾಗು ಕಾಮಗುಯೇನಲ್ಲಿ ನಡೆದ ಕಾರ್ಯಚಟುವಟಿಕೆಗಳಲ್ಲಿ ಪಾಲ್ಗೊಂಡಿದ್ದರು) ಕಾರ್ಯಚಟುವಟಿಕೆಗಳಲ್ಲಿ ಭಾಗವಹಿಸಿದ್ದ 16ನೇ ಶತಮಾನದ ಡಾಮಿನಿಕನ್ ಪಂಥದವರು ಹಾಗು ಸ್ಪಾನಿಶ್ ಇತಿಹಾಸಜ್ಞ, ಇವರು ಹತುಯೇನಲ್ಲಿ ನಡೆದ ಸಾಮೂಹಿಕ ಹತ್ಯೆಯ ವೇಳೆ ಉಪಸ್ಥಿತರಿದ್ದರು; ಸಾಮೂಹಿಕ ಹತ್ಯೆಯು ಇವರಿಗೆ, ಸ್ಥಳೀಯರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳದಿರುವಂತೆ ಹಾಗು ಕರಿಯ ಆಫ್ರಿಕನ್ನರನ್ನು ಗುಲಾಮರನ್ನಾಗಿ ಮಾಡಿಕೊಳ್ಳದಂತೆ ಸಾಮಾಜಿಕ ಚಳವಳಿಯನ್ನು ಆರಂಭಿಸಲು ಪ್ರೇರೇಪಣೆ ನೀಡಿತು. ಅಲ್ಲದೆ, ಸ್ಥಳೀಯ ಜನಸಂಖ್ಯೆಯಲ್ಲಿ ಗಮನಾರ್ಹ ಕ್ಷೀಣತೆಯು, ಸ್ಥಳೀಯ ಜನಸಂಖ್ಯೆಯನ್ನು ರಕ್ಷಿಸಲು ಮೊದಲ ರಾಜವಂಶದ ಕಾನೂನಿನ ಜಾರಿಗೆ ಕಾರಣವಾಯಿತು(ಲಾಸ್ ಆಫ್ ಬುರ್ಗೋಸ್, 1512–1513).

ಮೊದಲ ಬಾರಿಗೆ ಆಫ್ರಿಕನ್ ಗುಲಾಮರು ಹಿಸ್ಪಾನಿಯೋಲಾನಲ್ಲಿ 1501ರಲ್ಲಿ ಆಗಮಿಸಿದರು. 1518ರಲ್ಲಿ, ಸ್ಪೇನ್ ನ ಚಾರ್ಲ್ಸ್ I, ಆಫ್ರಿಕಾದಿಂದ ನೇರವಾಗಿ ಗುಲಾಮರನ್ನು ರವಾನಿಸಲು ಸಮ್ಮತಿ ಸೂಚಿಸಿದ. ಅಟ್ಲಾಂಟಿಕ್ ಗುಲಾಮರ ವ್ಯಾಪಾರದಲ್ಲಿ ಇಂಗ್ಲೆಂಡ್ ಒಂದು ಪ್ರಮುಖ ಪಾತ್ರ ವಹಿಸಿತು. "ಗುಲಾಮರ ತ್ರಿಕೋಣ"ವನ್ನು ಫ್ರಾನ್ಸಿಸ್ ಡ್ರೇಕ್ ಹಾಗು ಆತನ ಸಹಚರರು ಮೊದಲ ಬಾರಿಗೆ ಪ್ರವರ್ತನಗೊಳಿಸಿದರು. ವರ್ಜೀನಿಯಾದಲ್ಲಿದ್ದ ಕರಿಯ ವ್ಯಕ್ತಿ ಆಂತೋನಿ ಜಾನ್ಸನ್, ಅಮೆರಿಕದ ಮೊದಲ ಶಾಶ್ವತ ಕರಿಯ ಗುಲಾಮನೆಂಬ ಬಿರುದನ್ನು ಪಡೆಯುವ ಮೂಲಕ 1650ರಲ್ಲಿ ಶಾಶ್ವತ ಕರಿಯ ಗುಲಾಮಗಿರಿಯನ್ನು ಪರಿಚಯಿಸಿದ. 
1750ರ ಹೊತ್ತಿಗೆ, ಗುಲಾಮಗಿರಿಯು ಎಲ್ಲ 13 ಅಮೆರಿಕನ್ ವಸಾಹತು ನೆಲೆಗಳಲ್ಲಿ ಒಂದು ಕಾನೂನುಬದ್ಧ ಪದ್ಧತಿಯಾಗಿತ್ತು, ಹಾಗು ಗುಲಾಮರ ವ್ಯಾಪಾರದಿಂದ ಬಂದಂತಹ ಲಾಭ ಹಾಗು ವೆಸ್ಟ್ ಇಂಡಿಯನ್ ಪ್ಲಾಂಟೆಶನ್ ಗಳಿಂದ ಬಂದ ಆದಾಯವು ಕೈಗಾರಿಕಾ ಕ್ರಾಂತಿಯ ಸಮಯದಲ್ಲಿ ಬ್ರಿಟಿಶ್ ಆರ್ಥಿಕತೆಗೆ 5%ರಷ್ಟು ತನ್ನ ಪಾಲನ್ನು ನೀಡಿತು.
ಅಟ್ಲಾಂಟಿಕ್ ಆಚೆಗಿನ ಗುಲಾಮರ ವ್ಯಾಪಾರವು 18ನೇ ಶತಮಾನದಲ್ಲಿ ಉತ್ತುಂಗಕ್ಕೇರಿತು, ಈ ಅವಧಿಯಲ್ಲಿ ಪಶ್ಚಿಮ ಆಫ್ರಿಕಾದ ಒಳನಾಡು ಪ್ರದೇಶಗಲ್ಲಿ ಆಕ್ರಮಣಗಳನ್ನು ನಡೆಸಿ ಅಧಿಕ ಸಂಖ್ಯೆಯಲ್ಲಿ ಗುಲಾಮರನ್ನು ಸೆರೆಹಿಡಿಯಲಾಗಿತ್ತು. ಈ ಆಕ್ರಮಣಗಳನ್ನು ಮಾದರಿಯಾಗಿ ಆಫ್ರಿಕನ್ ಸಾಮ್ರಾಜ್ಯಗಳು ನಡೆಸುತ್ತಿದ್ದವು, ಉದಾಹರಣೆಗೆ ಓಯೋ ಸಾಮ್ರಾಜ್ಯ(ಯೊರುಬಾ), ಅಶಾಂತಿ ಸಾಮ್ರಾಜ್ಯ, ದಹೊಮೆಯ್ ಸಾಮ್ರಾಜ್ಯ, ಹಾಗು ಆರೋ ಒಕ್ಕೂಟ. ಬಹಳ ತೀವ್ರವಾದ ಆಫ್ರಿಕನ್ ವಿರೋಧದ ಕಾರಣದಿಂದಾಗಿ ಯುರೋಪಿಯನ್ನರು ಬಹಳ ಅಪರೂಪವಾಗಿ ಆಫ್ರಿಕಾದ ಒಳಾಂಗಣ ಪ್ರದೇಶಕ್ಕೆ ಪ್ರವೇಶಿಸುತ್ತಿದ್ದರು. ಗುಲಾಮರನ್ನು ಕರಾವಳಿ ತೀರದ ಹೊರ ಶಿಬಿರಕ್ಕೆ ಕರೆತಂದು ವಸ್ತುಗಳ ಬದಲಿಗೆ ಮಾರಾಟ ಮಾಡಲಾಗುತ್ತಿತ್ತು.

16ರಿಂದ 19ನೇ ಶತಮಾನಗಳ ಅವಧಿಯಲ್ಲಿ ಅಂದಾಜು 12 ದಶಲಕ್ಷ ಆಫ್ರಿಕನ್ನರು ಅಮೆರಿಕ ಖಂಡಗಳಿಂದ ಆಗಮಿಸಿದರು. ಇದರಲ್ಲಿ, ಅಂದಾಜು 645,000 ಗುಲಾಮರನ್ನು ಇಂದಿನ ಅಮೆರಿಕ ಸಂಯುಕ್ತ ಸಂಸ್ಥಾನಕ್ಕೆ ಕರೆತರಲಾಗಿತ್ತು. ಸಾಮಾನ್ಯ ಅಂದಾಜಿನ ಪ್ರಕಾರ ಶೇಖಡ 15ರಷ್ಟು ಗುಲಾಮರು ಪ್ರಯಾಣದ ಸಮಯದಲ್ಲಿ ಸಾವನ್ನಪ್ಪುತ್ತಿದ್ದರು, ಜೊತೆಗೆ ಖುದ್ದು ಆಫ್ರಿಕಾದಲ್ಲಿ ಸ್ಥಳೀಯ ಜನರನ್ನು ಸೆರೆಹಿಡಿದು, ಹಡಗುಗಳಿಗೆ ತುಂಬುವ ಪ್ರಕ್ರಿಯೆಯಲ್ಲಿ ಮರಣದ ಪ್ರಮಾಣವು ಗಮನಾರ್ಹವಾಗಿ ಅಧಿಕವಾಗಿರುತ್ತಿತ್ತು. ಸರಿಸುಮಾರು 6 ದಶಲಕ್ಷ ಆಫ್ರಿಕನ್ನರು, ಬುಡಕಟ್ಟುಗಳ ನಡುವಿನ ಯುದ್ಧಗಳಲ್ಲಿ ಇತರ ಕರಿಯರಿಂದ ಹತರಾಗುತ್ತಿದ್ದರು. ವರ್ಜೀನಿಯಾದ ಬಿಳಿಯ ನಾಗರೀಕರು, ವರ್ಜೀನಿಯಾದಲ್ಲಿ ಮೊದಲು ನೆಲೆಗೊಂಡಿದ್ದ ಆಫ್ರಿಕನ್ನರನ್ನು ಕರಾರುಬದ್ಧ ಸೇವಕರನ್ನಾಗಿ ಬಳಸಿಕೊಳ್ಳಲು ನಿರ್ಧರಿಸಿದ್ದರು. 17 ಹಾಗು 18ನೇ ಶತಮಾನದ ಅವಧಿಯಲ್ಲಿ ವಸಾಹತು ಅಮೆರಿಕಕ್ಕೆ ಬಂದಿಳಿದ ಅರ್ಧಕ್ಕರ್ಧದಷ್ಟು ಯುರೋಪಿಯನ್ ವಲಸಿಗರು ಕರಾರುಬದ್ಧ ಸೇವಕರುಗಳಾಗಿದ್ದರು. 1655ರಲ್ಲಿ, ಕರಿಯ ಜಾನ್ ಕಾಸೋರ್, ಇಂದಿನ ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿ ಕಾನೂನುಬದ್ಧವಾಗಿ ಗುರುತಿಸಲ್ಪಟ್ಟ ಮೊದಲ ಗುಲಾಮನೆನಿಸಿದ. 1860ರ U.S.ಜನಗಣತಿಯ ಪ್ರಕಾರ, 393,975 ವ್ಯಕ್ತಿಗಳಲ್ಲಿ, ಸಂಪೂರ್ಣ US ಕುಟುಂಬಗಳನ್ನು ಪ್ರತಿನಿಧಿಸುವ 8%ರಷ್ಟು ಜನರು, 3,950,528 ಗುಲಾಮರನ್ನು ಹೊಂದಿದ್ದರು. ದಕ್ಷಿಣದ ಕುಟುಂಬಗಳಲ್ಲಿ ಮೂರನೇ ಒಂದು ಭಾಗದಷ್ಟು ಜನರು ಗುಲಾಮರನ್ನು ಹೊಂದಿರುತ್ತಿದ್ದರು.

ಗುಲಾಮರನ್ನು ಅಧಿಕ ಸಂಖ್ಯೆಯಲ್ಲಿ ಬ್ರೆಜಿಲ್ ಗೆ ರವಾನಿಸಲಾಗುತ್ತಿತ್ತು. ಮುಖ್ಯವಾಗಿ ಆಧುನಿಕ ಪನಾಮ, ಕೊಲಂಬಿಯಾ, ಹಾಗು ವೆನೆಜುವೆಲಾಕ್ಕೆ ಹೊಂದಿಕೊಳ್ಳುವ ಸ್ಪಾನಿಶ್ ನ್ಯೂ ಗ್ರನೆಡಾ ವೈಸರಾಯಲ್ಟಿಯಲ್ಲಿ, 1789ರಲ್ಲಿ ಮುಕ್ತವಾದ ಕರಿಯ ಜನಸಂಖ್ಯೆಯು 420,000ದಷ್ಟಿತ್ತು, ಆದರೆ ಆಫ್ರಿಕನ್ ಗುಲಾಮರು ಕೇವಲ 20,000 ದಷ್ಟಿದ್ದರು. ಬಂಧಮುಕ್ತರಾದ ಕರಿಯರೂ ಸಹ ಬ್ರೆಜಿಲ್ ನಲ್ಲಿದ್ದ ಗುಲಾಮರನ್ನು ಮೀರಿಸಿದ್ದರು. ಇದಕ್ಕೆ ವಿರುದ್ಧವಾಗಿ, ಕ್ಯೂಬಾನಲ್ಲಿ, ಮುಕ್ತವಾದ ಕರಿಯರು 1827ರಲ್ಲಿ ಕೇವಲ 15%ನಷ್ಟಿದ್ದರು; ಹಾಗು 1789ರಲ್ಲಿ ಫ್ರೆಂಚ್ ವಸಾಹತು ನೆಲೆಯಾಗಿದ್ದ ಸೇಂಟ್-ಡೊಮಿನ್ಗ್ಯೂನಲ್ಲಿ (ಇಂದಿನ ಹೈತಿ) ಇವರ ಸಂಖ್ಯೆಯು ಕೇವಲ 5%ನಷ್ಟಿತ್ತು. ಆಫ್ರಿಕಾದಲ್ಲಿ ಜನಿಸಿದ್ದ ಅರ್ಧ ದಶಲಕ್ಷದಷ್ಟು ಗುಲಾಮರು, ಸೇಂಟ್-ಡೊಮಿನ್ಗ್ಯೂನ ಅಭಿವೃದ್ಧಿಯಾಗುತ್ತಿದ್ದ ಪ್ಲಾಂಟೆಶನ್ ಗಳಲ್ಲಿ ಕಾರ್ಯನಿರ್ವಹಿಸುತ್ತಿದ್ದರು.
ಲೇಖಕ ಚಾರ್ಲ್ಸ್ ರಪ್ಪ್ಲೆಯೇ ಈ ರೀತಿಯಾಗಿ ವಾದಿಸುತ್ತಾರೆ
ಆದಾಗ್ಯೂ ಅಟ್ಲಾಂಟಿಕ್ ಸಾಗರದಾಚೆಗಿನ ಗುಲಾಮಿ ವ್ಯಾಪಾರವು ಅಮೆರಿಕನ್ ಕ್ರಾಂತಿಯ ಸ್ವಲ್ಪ ದಿನಗಳಲ್ಲೇ ಕೊನೆಗೊಂಡರೂ, ಗುಲಾಮಗಿರಿಯು, ದಕ್ಷಿಣತಮ ರಾಜ್ಯಗಳಲ್ಲಿ ಒಂದು ಮುಖ್ಯ ಆರ್ಥಿಕ ಪದ್ಧತಿಯಾಗೆ ಉಳಿಯಿತು. ಎಲ್ಲ ಉತ್ತರದ ರಾಜ್ಯಗಳು 1780 ಹಾಗು 1804ರ ನಡುವೆ ವಿಮೋಚನಾ ಕಾನೂನುಗಳನ್ನು ಜಾರಿಗೆ ತಂಡವು; ಇದರಲ್ಲಿ ಹೆಚ್ಚಿನವು ಕ್ರಮೇಣವಾದ ಸ್ವಾತಂತ್ರ್ಯಕ್ಕೆ ವ್ಯವಸ್ಥೆ ಮಾಡಿದ್ದವು. ಆದಾಗ್ಯೂ, ದಕ್ಷಿಣದಲ್ಲಿ, ಜನಸಂಖ್ಯೆಯು ಪಶ್ಚಿಮದಲ್ಲಿ ಹೆಚ್ಚಾಗುತ್ತಿದ್ದಂತೆ ಗುಲಾಮಗಿರಿಯು ವಿಸ್ತಾರಗೊಂಡಿತು. ಇತಿಹಾಸಜ್ಞ ಪೀಟರ್ ಕೊಲ್ಚಿನ್, "ಅಸ್ತಿತ್ವದಲ್ಲಿದ್ದ ಕುಟುಂಬಗಳನ್ನು ವಿಭಜಿಸಿ, ಎಲ್ಲರಿಂದ ಹಾಗು ತಮಗೆ ತಿಳಿದ ಎಲ್ಲವುಗಳಿಂದ ದೂರಹೊಗಬೇಕೆಂದು ಗುಲಾಮರನ್ನು ಬಲವಂತಪಡಿಸುತ್ತಿದ್ದರೆಂದು" ಬರೆಯುತ್ತಾರೆ, ಈ ವಲಸೆಗಾರಿಕೆಯು ಅಟ್ಲಾಂಟಿಕ್ ಸಾಗರದಾಚೆಯ ಗುಲಾಮರ ವ್ಯಾಪಾರದ "ಹಲವು ಭಯಾನಕತೆಗಳನ್ನು ಪುನರಾವರ್ತಿಸಿತು"(ಒಂದು ತಗ್ಗಿದ್ದ ಮಟ್ಟದಲ್ಲಿ). ಇತಿಹಾಸಜ್ಞ ಇರಾ ಬರ್ಲಿನ್, ಈ ಬಲವಂತದ ವಲಸೆಗಾರಿಕೆಯನ್ನು ಸೆಕೆಂಡ್ ಮಿಡಲ್ ಪ್ಯಾಸೇಜ್ ಎಂದು ಕರೆಯುತ್ತಾರೆ. ಅಮೆರಿಕನ್ ಕ್ರಾಂತಿ ಹಾಗು ಅಂತರ್ಯುದ್ಧದ ನಡುವೆ ಗುಲಾಮನ ಜೀವನದ "ಮುಖ್ಯ ಘಟನೆ" ಎಂದು ಇದನ್ನು ವಿವರಿಸುತ್ತಾರೆ, ತಾವೇ ಸ್ವತಃ ಓಡಿಹೋದರೆ ಅಥವಾ ತಾವು ಅಥವಾ ತಮ್ಮ ಕುಟುಂಬಗಳನ್ನು ಉದ್ದೇಶರಹಿತವಾಗಿ ಸ್ಥಳಾಂತರಗೊಳಿಸಬಹುದೆಂಬ ಭಯದಿಂದ, "ತೀವ್ರತರವಾದ ಗಡಿಪಾರು, ಗುಲಾಮ ಹಾಗು ಮುಕ್ತರನ್ನು ಒಳಗೊಂಡಂತೆ ಕರಿಯರಿಗೆ ಆಘಾತವನ್ನು ಉಂಟುಮಾಡಿತೆಂದು" ಬರೆಯುತ್ತಾರೆ. 1860ರ ಹೊತ್ತಿಗೆ 500,000ದಷ್ಟಿದ್ದ ಗುಲಾಮರ ಸಂಖ್ಯೆಯು ನಾಲ್ಕು ದಶಲಕ್ಷಕ್ಕೆ ಏರಿತು. ಗುಲಾಮಗಿರಿಯು ವ್ಯಾಪಕವಾಗುತ್ತಿದ್ದಂತೆ, ಇದು ಲಾಭದಾಯಕವಾಗಿ ಹಾಗು ಪ್ರಬಲವಾಗಿ ಉಳಿಯಿತು ಹಾಗು ಕಣ್ಮರೆಯಾಗುವುದು ಅಸಂಭವವೆನಿಸಿತು. ಆದಾಗ್ಯೂ, ಗುಲಾಮಗಿರಿ ವಿರೋಧಿ ಗುಂಪುಗಳು, ಇದರ ಮತ್ತಷ್ಟು ವಿಸ್ತರಣೆಗೆ ಕಡಿವಾಣ ಹಾಕುವ ಮೂಲಕ ಇದನ್ನು ಕೊನೆಗಾಣಿಸಬೇಕೆಂದು ಪ್ರಸ್ತಾಪ ಮಾಡಿತು. ಇದು ಲಾಭಕರವಾಗಿಲ್ಲದಿದ್ದಾಗ, ಕೆಲವರು ಗುಲಾಮರನ್ನು ಖರೀದಿಸಲು ಹಾಗು ಅವರನ್ನು ತಮ್ಮೊಂದಿಗೆ ಇರಿಸಿಕೊಳ್ಳಲು ದೊಡ್ಡ ಮೊತ್ತವನ್ನು ವ್ಯಯಿಸುತ್ತಿದ್ದರು, ಹಾಗು ಈ ರೀತಿಯಾಗಿ ಜಗತ್ತಿನ ಇತಿಹಾಸದಲ್ಲಿ ಹೆಚ್ಚಿನ ರಾಷ್ಟ್ರಗಳಲ್ಲಿ ನಡೆಯುತ್ತಿದ್ದ ಮಾದರಿ ಸದ್ದಿಲ್ಲದೇ ಈ ಪದ್ಧತಿಯು ನಿರ್ಮೂಲನೆಯಾಗುತ್ತಿತ್ತು.

ವರ್ಜೀನಿಯಾ, ಉತ್ತರ ಕ್ಯಾರೊಲಿನಾ, ಹಾಗು ಕೆಂಚುಕಿಯಲ್ಲಿ ಬೆಳೆಯಲಾಗುತ್ತಿದ್ದಂತಹ ಹೊಗೆಸೊಪ್ಪನ್ನು ಆಧರಿಸಿ ಪ್ಲಾಂಟೆಶನ್ ವ್ಯವಸ್ಥೆ ಹಾಗು ದಕ್ಷಿಣ ಕ್ಯಾರೊಲಿನಾನಲ್ಲಿ ಬೆಳೆಯುತ್ತಿದ್ದಂತಹ ಭತ್ತದ ಪ್ಲಾಂಟೆಶನ್, ಜಾರ್ಜಿಯಾ, ಅಲಬಾಮ, ಮಿಸ್ಸಿಸ್ಸಿಪ್ಪಿಯಲ್ಲಿ ಬೆಳೆಯಲಾಗುತ್ತಿದ್ದಂತಹ ಸಮೃದ್ಧ ಹತ್ತಿ ಪ್ಲಾಂಟೆಶನ್ ಗಳಿಗೆ ವಿಸ್ತರಿಸಿತು—ಹಾಗು ಇದರಲ್ಲಿ ದುಡಿಯಲು ಹೆಚ್ಚು ಹೆಚ್ಚು ಗುಲಾಮರ ಅಗತ್ಯವಿತ್ತು. ಆದರೆ ಗುಲಾಮರನ್ನು ಆಮದು ಮಾಡಿಕೊಳ್ಳುವುದನ್ನು1808ರಲ್ಲಿ ಕಾನೂನುಬಾಹಿರಗೊಳಿಸಲಾಯಿತು. ಸಂಪೂರ್ಣ ಅಂಕಿಅಂಶಗಳ ಕೊರತೆಯ ಹೊರತಾಗಿಯೂ, ಸುಮಾರು 1,000,000 ಗುಲಾಮರು 1790ರಿಂದ 1860ರ ನಡುವೆ ಓಲ್ಡ್ ಸೌತ್ ನಿಂದ ಪಶ್ಚಿಮಕ್ಕೆ ಸ್ಥಳಾಂತರಿಸಲಾಯಿತು. ಹಲವು ಗುಲಾಮರನ್ನು ಮೇರಿಲ್ಯಾಂಡ್, ವರ್ಜೀನಿಯ, ಹಾಗು ಕ್ಯಾರೋಲಿನಾಸ್ ಗೆ ಸ್ಥಳಾಂತರಿಸಲಾಯಿತು. ಮೈಕಲ್ ಟಾಡ್ಮನ್, 1989ರಲ್ಲಿ ಬರೆದ "ಸ್ಪೆಕ್ಯುಲೇಟರ್ಸ್ ಅಂಡ್ ಸ್ಲೇವ್ಸ್, ಮಾಸ್ಟರ್ಸ್, ಟ್ರೇಡರ್ಸ್, ಹಾಗು ಸ್ಲೇವ್ಸ್ ಇನ್ ಓಲ್ಡ್ ಸೌತ್" ಎಂಬ ಪುಸ್ತಕದಲ್ಲಿ, ಗುಲಾಮರ 60–70% ಅಂತರಪ್ರಾದೇಶಿಕ ವಲಸೆಗಾರಿಕೆಯು ಅವರ ಮಾರಾಟಗಳ ಪರಿನಾಮವಾಗಿತ್ತು. 1820ರಲ್ಲಿ, ಅಪ್ಪರ್ ಸೌತ್ ನ ಒಂದು ಮಗುವನ್ನು ಮಾರಾಟ ಮಾಡಲು 1860ರ ಹೊತ್ತಿಗೆ 30% ಅವಕಾಶವಿತ್ತು.

ಗುಲಾಮಗಿರಿಯ ಮೇಲೆ ರಾಜಕೀಯ ವಿಭಜನೆಯನ್ನು ತಾತ್ಕಾಲಿಕವಾಗಿ 1850ರ ರಾಜಿ ಮೂಲಕ ಪರಿಹರಿಸಿಕೊಳ್ಳಲಾಯಿತು, ಇದರಂತೆ ಗುಲಾಮರು ಹಾಗು ಮುಕ್ತ ರಾಜ್ಯಗಳ ನಡುವಿನ ಹೊಸ ಭೂಪ್ರದೇಶಗಳನ್ನು ವಿಭಜಿಸಬೇಕಾಗಿತ್ತು. ಆದಾಗ್ಯೂ, ಕನ್ಸಾಸ್ ನ ಪರಿಸ್ಥಿತಿಯು ಪರಿಹಾರವಾಗದೆ ಹಾಗೆ ಉಳಿದಿತ್ತು, ಇದು ಗುಲಾಮಗಿರಿ ಪರವಾದ ಹಾಗು ಗುಲಾಮಗಿರಿ ವಿರೋಧಿ ನೆಲೆಗಾರರ ನಡುವೆ ರಕ್ತಪಾತದ ಘರ್ಷಣೆಗಳು ಉಂಟಾದವು. 1860ರಲ್ಲಿ, ಗುಲಾಮಗಿರಿಯನ್ನು ಸೀಮಿತಗೊಳಿಸುವ ಮುಖ್ಯ ಉದ್ದೇಶವನ್ನು ಹೊಂದಿದ್ದ ಅಬ್ರಹಾಂ ಲಿಂಕನ್ ರನ್ನು ಅಧ್ಯಕ್ಷಗಾದಿಗೆ ಏರಿಸಲು ನಡೆದ ಚುನಾವಣೆಯು ದಕ್ಷಿಣ ರಾಜ್ಯಗಳ ವಿಯೋಜನೆಗೆ ಹಾಗು US ಅಂತರ್ಯುದ್ಧಕ್ಕೆ ದಾರಿ ಮಾಡಿಕೊಟ್ಟಿತು. ಆದಾಗ್ಯೂ, ಲಿಂಕನ್ ಗುಲಾಮಗಿರಿಗೆ ಸಂಬಂಧಿಸಿದ ವಿಷಯಗಳಲ್ಲಿ ಮಧ್ಯಸ್ಥಿಕೆ ವಹಿಸುವ ಯಾವುದೇ ಉದ್ದೇಶವನ್ನು ಆರಂಭದಲ್ಲಿ ಅಲ್ಲಗಳೆಯುತ್ತಾರೆ, ಯುದ್ಧದ ಮುಂದುವರಿಕೆಯು ಇಮಾನ್ಸಿಪೆಶನ್ ಪ್ರೋಕ್ಲಮೇಶನ್ ನನ್ನು ಮಂಡಿಸಿತು, ಇದರಂತೆ ಕ್ರಾಂತಿಯು ನಡೆಯುತ್ತಿರುವಂತೆಯೇ ದಕ್ಷಿಣದ ರಾಜ್ಯಗಳಲ್ಲಿ ಗುಲಾಮರನ್ನು ಬಿಡುಗಡೆ ಮಾಡಲಾಯಿತು, ಹಾಗು ಅಂತಿಮವಾಗಿ ಡಿಸೆಂಬರ್ 1865ರ ಥರ್ತೀನ್ಥ್ ಅಮೆಂಡ್ಮೆಂಟ್ ಟು ದಿ ಯುನೈಟೆಡ್ ಸ್ಟೇಟ್ಸ್ ಕಾನ್ಸ್ಟಿಟ್ಯೂಶನ್, ಅಮೆರಿಕ ಸಂಯುಕ್ತ ಸಂಸ್ಥಾನದಲ್ಲಿದ್ದ ಅಧಿಕೃತ ಗುಲಾಮಗಿರಿಗೆ ಮುಕ್ತಾಯವನ್ನು ಹಾಡಿತು.

ಆಫ್ರಿಕಾ
ನಿರ್ಮೂಲನಾ ವಾದ
ಅಮೆರಿಕಾ ಖಂಡಗಳು
ಪ್ರಾಚೀನ ಇತಿಹಾಸ